Ar Real Club Deportivo de La Coruña a zo ur chlub mell-droad eus kêr A Coruña e Galiza hag a voe krouet e 1906. E-kerzh ar bloavezhioù 2000 e voe lesanvet ar SuperDepor a-drugarez da disochoù mat: gant ar gourdoner Javier Irureta e-penn ar skipailh e voe gounezet al Liga e 2000 ha kib Spagn evit an eil gwezh e 2002. Pemp gwezh diouzh renk e kemeras perzh ar re glas ha gwenn e Champions League adalek 2001 en ur vont ur wezh betek an hanter-chourfennoù ha div wezh betek ar chardgourfennoù. Er mare-se e veze gwelet e stad Riazor unan eus ar skipailhoù efedusañ e Europa gant ur chevelerezh a choarierien skiant-prenet ganto (ar chabiten Fran, ar Vraziliz Mauro Silva ha Djalminha, an difenner Noureddine Naybet...) hag a choarierien a ziougan mat evel Roy Makaay, Diego Tristán, Juan Carlos Valerón pe choazh Joan Capdevila... E 2006 ne zeuas ket a-benn A Coruña da vezañ perzheget evit Kib Europa: gant choarierien wellañ ar chlub o vont kuit pe war o vont war o leve e krogas e disochoù da vezañ falloch-fallañ, betek memes diskenn en eil rummad goude bezañ echuet en 18vet renk al Liga e 2011. Er Segunda División e adkavo an Depor e enebour a Chaliza Celta de Vigo evit ar bloavezh 2011-2012. Kabiten ar skipailh eo Manuel Pablo a choari er chlub abaoe 1998.